CELEX: 32009B0651
Language: lv
Date: 2009-04-23 00:00:00
Title: Eiropas Parlamenta Lēmums (2009. gada 23. aprīlis) par Eiropas Slimību profilakses un kontroles centra 2007. finanšu gada budžeta izpildes apstiprināšanu

26.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 255/133
            
         EIROPAS PARLAMENTA LĒMUMS
   (2009. gada 23. aprīlis)
   par Eiropas Slimību profilakses un kontroles centra 2007. finanšu gada budžeta izpildes apstiprināšanu
   (2009/651/EK)
   EIROPAS PARLAMENTS,
   
               —
            
            
               ņemot vērā Eiropas Slimību profilakses un kontroles centra 2007. finanšu gada galīgos pārskatus (1),
            
         
               —
            
            
               ņemot vērā Revīzijas palātas ziņojumu par Eiropas Slimību profilakses un kontroles centra 2007. finanšu gada pārskatiem, ar Centra atbildēm (2),
            
         
               —
            
            
               ņemot vērā Padomes 2009. gada 10. februāra ieteikumu (5588/2009 – C6-0060/2009),
            
         
               —
            
            
               ņemot vērā EK līgumu un it īpaši tā 276. pantu,
            
         
               —
            
            
               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
            
         
               —
            
            
               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un it īpaši tās 23. pantu,
            
         
               —
            
            
               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
            
         
               —
            
            
               ņemot vērā Reglamenta 71. pantu un V pielikumu,
            
         
               —
            
            
               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0170/2009),
            
         
               1.
            
            
               sniedz Eiropas Slimību profilakses un kontroles centra direktoram apstiprinājumu par centra 2007. finanšu gada budžeta izpildi;
            
         
               2.
            
            
               izklāsta savus konstatējumus turpmāk tekstā iekļautajā rezolūcijā;
            
         
               3.
            
            
               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).
            
         
      
         
            Priekšsēdētājs
         
         Hans-Gert PÖTTERING
      
      
         
            Ģenerālsekretārs
         
         Klaus WELLE
      
   
   
      (1)  OV C 278, 31.10.2008., 48. lpp.
   
   
      (2)  OV C 311, 5.12.2008., 122. lpp.
   
   
      (3)  OV L 248, 16.9.2002., 1. lpp.
   
   
      (4)  OV L 142, 30.4.2004., 1. lpp.
   
   
      (5)  OV L 357, 31.12.2002., 72. lpp.
   
   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Slimību profilakses un kontroles centra 2007. finanšu gada budžeta izpildes apstiprināšanu
   EIROPAS PARLAMENTS,
   
               —
            
            
               ņemot vērā Eiropas Slimību profilakses un kontroles centra 2007. finanšu gada galīgos pārskatus (1),
            
         
               —
            
            
               ņemot vērā Revīzijas palātas ziņojumu par Eiropas Slimību profilakses un kontroles centra 2007. finanšu gada pārskatiem, ar Centra atbildēm (2),
            
         
               —
            
            
               ņemot vērā Padomes 2009. gada 10. februāra ieteikumu (5588/2009 – C6-0060/2009),
            
         
               —
            
            
               ņemot vērā EK līgumu un it īpaši tā 276. pantu,
            
         
               —
            
            
               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
            
         
               —
            
            
               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un it īpaši tās 23. pantu,
            
         
               —
            
            
               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
            
         
               —
            
            
               ņemot vērā Reglamenta 71. pantu un V pielikumu,
            
         
               —
            
            
               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0170/2009),
            
         
               A.
            
            
               tā kā Eiropas Revīzijas palāta (ERP) norādīja, ka tā ir guvusi pamatotu pārliecību par to, ka gada pārskati par 2007. finanšu gadu ir ticami un ka pakārtotie darījumi ir likumīgi un pareizi;
            
         
               B.
            
            
               tā kā 2008. gada 22. aprīlī Parlaments sniedza Eiropas Slimību profilakses un kontroles centra direktoram apstiprinājumu par centra 2006. finanšu gada budžeta izpildi (6) un turklāt ņēma vērā ERP ziņojumā par 2006. gadu iekļauto konstatējumu, ka gandrīz 45 % gada laikā uzņemto saistību tika pārnesti un 2006. gada otrajā pusē daudzi pārvietojumi notika galvenokārt tāpēc, ka nebija precīzi aplēstas personālsastāva vajadzības, un par to laikus neinformēja centra valdi;
            
         
               1.
            
            
               konstatē, ka centra budžets palielinājās no EUR 17 100 000 2006. gadā līdz EUR 28 900 000 2007. gadā;
            
         
               2.
            
            
               uzskata centru par nozīmīgu iestādi, kas stiprina un veido slimību uzraudzības procesu Eiropā, kā arī novērtē un dara zināmus pašreizējos un jaunos apdraudējumus, ko cilvēku veselībai rada infekcijas slimības;
            
         
               3.
            
            
               ar gandarījumu norāda, ka 2007. gadā centrs ir spējis izstrādāt ievērojamu skaitu produktu un pakalpojumu infekcijas slimību epidemioloģijas, uzraudzības, profilakses un kontroles jomā, kā arī publicē dažādus zinātniskus atzinumus;
            
         
               4.
            
            
               konstatē, ka 2006. gadā pārnesumu līmenis bija gandrīz 45 % un ka 2007. gadā situācija šajā jomā īpaši neuzlabojās, pārnesumu līmenim saglabājoties 43 % apmērā, kas norāda uz to, ka centram ir grūtības saistībā ar budžeta izpildi;
            
         
               5.
            
            
               turklāt pievērš uzmanību ERP konstatējumam, ka budžeta grozījumu līmenis parāda nepilnības budžeta izpildes uzraudzībā;
            
         
               6.
            
            
               pauž bažas par ERP konstatējumu, ka šīs stāvoklis ir pretrunā gada pārskata un specifikācijas principiem;
            
         
               7.
            
            
               pievērš uzmanību ERP konstatējumam, ka, lai gan centra 2007. gada darba programma bija veidota pēc darbības jomām, pieņemot budžeta grozījumus, netika novērtēta to ietekme uz darba programmu un mērķu sasniegšanu;
            
         
               8.
            
            
               pauž gandarījumu par centra atbildi, ka tas kopš 2008. gada atjaunina darba programmu, ja tiek izdarīti budžeta grozījumi;
            
         
               9.
            
            
               pievērš uzmanību ERP kritikai par ierobežoto ticamību, ko sniedz uz izklājlapām sagatavots inventarizācijas saraksts;
            
         
               10.
            
            
               pauž gandarījumu, ka centrs ir ieviesis jaunu aktīvu inventarizācijas sistēmu, ko izmantos 2008. gada kontu slēgšanā;
            
         
               11.
            
            
               pauž bažas par ERP konstatējumu, ka centrs ir izmaksājis EUR 500 000 par remonta darbiem ēkā, kurā tas nomā telpas, un ka tāpat kā 2006. gadā par šiem darbiem vienojās tiešā nolīgumā starp centru un īpašnieku, neprecizējot ne veicamo darbu veidu, ne termiņus un samaksas nosacījumus; norāda, ka saskaņā ar ERP viedokli šāda rīcība neatbilda Finanšu regulai un bija pretrunā saimnieciskuma principam;
            
         
               12.
            
            
               aicina centru steidzami pielāgot tā darbību Finanšu regulai un saimnieciskuma principam un 2008. gada pārskatā par budžeta un finanšu vadību ziņot par pasākumiem, kas veikti saistībā ar ERP konstatējumiem;
            
         
               13.
            
            
               pieņem zināšanai panākumus centra darbā pieņemšanas plāna īstenošanā, taču uzsver, ka jāturpina strādāt, lai pilnībā nodrošinātu centram paredzēto darbinieku skaitu;
            
         Saistībā ar iepriekšējo gadu budžeta izpildes apstiprinājumiem veiktie pasākumi
   
               14.
            
            
               konstatē, ka tāpat kā 2006. gadā ERP ir atklājusi nepilnības budžeta izpildē, sevišķi saistībā ar pārnesto apropriāciju augsto līmeni;
            
         
               15.
            
            
               aicina centru veikt pasākumus, lai ievērotu ERP ieteikumus, sevišķi saistībā ar budžeta izpildi, un 2008. gada pārskatā ziņot par veiktajiem pasākumiem un sasniegtajiem rezultātiem;
            
         
               16.
            
            
               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2009. gada 23. aprīļa rezolūciju par ES aģentūru finanšu pārvaldību un kontroli (7).
            
         
      (1)  OV C 278, 31.10.2008., 48. lpp.
   
   
      (2)  OV C 311, 5.12.2008., 122. lpp.
   
   
      (3)  OV L 248, 16.9.2002., 1. lpp.
   
   
      (4)  OV L 142, 30.4.2004., 1. lpp.
   
   
      (5)  OV L 357, 31.12.2002., 72. lpp.
   
   
      (6)  OV L 88, 31.3.2009., 126. lpp.
   
   
      (7)  Sk. šā Oficiālā Vēstneša 206. lpp.